Здынэса курсыр къыхуэщIэнукъым
Заочнэу еджэ студентыр кафедрэм щIыхьауэ:
— Си зачеткэр къызэфтыж, ахъумэ сэ…
— КхъыIэ, ефтыж, — лъэIуащ егъэджакIуэри, — зачёткэр имыIыгъмэ, здынэса курсыр къыхуэщIэнукъым абы.
ЩIакъуэ баш
ЩIалэ цIыкIум:
— Дадэ, мы жыгышхуэм сынелъэмэ, сыт къызэптын?
— ЩIакъуэ баш.
Шыд хэплъыхь пщIыну ара?
Университетым и щIэтIысхьэгъуэщи, зэман гуащIэщ. ПIащIэу кIэлындорым ирикIуэ егъэджакIуэр къуажэм къикIа лIы гуэрым къегъэувыIэ:
— Уа, щIалэфI, Шыдыр уэра?
— Сэращ.
— Шыд цIыкIур уэра-тIэ?
— Уа, тхьэмадэ, кхъыIэ, узыхуейр жыIэ, Шыд хэплъыхь пщIыну укъэмыкIуамэ.
Лы чилитI уэстынти
Къасбот и шыдыр кIуэдри махуитI-щыкIэ къэтауэ, къатхъэнсулыкъу кIырым хэлъу къигъуэтыжащ. Шыдым и къурмакъейр зэпышхыкIат, куэ лыпцIэм щыщу зы IыхьэфIи ишхат дыгъужьым. Ину папщэри, лIыжьым жиIащ:
— Ер зи унэм ихьэн, афIэкIа зэрумышхыфынур къызжепIамэ, хэплъыхьауэ лы чилитI уэстынти.
Шыд Хьэсэнбий.
